મેરેથોનનું સમગ્ર સંકલન કરી રહેલા નાયબ મ્યુનિ. કમિશ્નર ચેતન નંદાણીએ એમ જણાવ્યું હતું કે રાજકોટ મહાનગર પાલીકાની આ મેગા આ વર્ષે પણ જબરદસ્ત સફળ થવા ભણી આગળ ધપી રહી છે. સ્પર્ધકો મેરેથોનની અલગ-અલગ કેટેગરીમાં રજીસ્ટ્રેશન કરાવી રહયા છે. આ શાનદાર ઇવેન્ટને અપ્રતિમ સફળતા અપાવવા રાજકોટ મહાનગર પાલીકા અને રાજકોટ શહેર પોલીસને વિવિધ સ્તરેથી અને ક્ષેત્રમાંથી ભરપુર સહયોગ પ્રાપ્ત થઇ રહયો છે. જુદી જુદી કોલેજો અને એનજીઓ તરફથી મેરેથોન વિશે ઇન્કવાયરી કરવામાં આવે છે. રંગીલા રાજકોટની જનતા હજુ વધુને વધુ રજીસ્ટ્રેશન કરાવે અને મેરેથોન ર૦૧૮માં વધુને વધુ ઉત્સાહ અને ઉમંગથી જોડાય તેવી અપીલ છે. (૪.૧૬)